Blaze7451/Wiki-th-20250601 huggingface dataset:
รัฐซัลทซ์บวร์ค

ซัลทซ์บวร์ค (Salzburg, pron, Salzburg.ogg; langx|bar|Soizbuag|label=ออสเตรีย-บาวาเรีย) เป็นหนึ่งในเก้ารัฐของประเทศออสเตรีย มีพื้นที่ 7,154 ตร.กม. ตั้งอยู่ติดกับประเทศเยอรมนี มีประชากรอยู่  529,085 คน เมืองหลวงของรัฐคือเมืองซัลทซ์บวร์ค

**อ้างอิง**

**แหล่งข้อมูลอื่น**
  Salzburg State Tourist Board-  Salzburg State Government-  Salzburg Travel Guide with entries for all municipalities-  Pictures from Salzburg-  Tours in and around Salzburg-  Tours
ซัลทซ์บวร์ค
หมวดหมู่:รัฐซัลทซ์บวร์ค
จิงจัง

จิงจัง, จิ้งจัง, จุ้งจัง เป็นการถนอมอาหารของทางภาคใต้ของไทย โดยนำปลากะตักตัวเล็ก ๆ ล้างให้สะอาดแล้วหมักกับเกลือและน้ำตาลโตนดทิ้งไว้ 10 -14 วันขึ้นกับขนาดของปลา ถ้าหมักนานกว่านี้จะกลายเป็นน้ำปลาและบูดู ปลาจิงจังที่ได้นำไปแปรรูปได้หลายชนิด ทั้งอบกรอบ อบสมุนไพร หรือนำไปปรุงอาหาร เช่นยำกับผลไม้รสเปรี้ยวหรือนำไปหลน

**อ้างอิง**
 อาหารการกินแห่งลุ่มทะเลสาบ. สงขลา: เครือข่ายสตรีรอบทะเลสาบ. 2551. หน้า 23-24.
หมวดหมู่:อาหารหมักดอง
หมวดหมู่:อาหารจากเนื้อปลา
หมวดหมู่:อาหารไทยภาคใต้
แป้งแดง

แป้งแดง เป็นการถนอมอาหารของทางภาคใต้ของไทย ลักษณะเป็นเนื้อปลา คลุกด้วยแป้งเละสีออกแดง ๆ มีลักษณะใกล้เคียงกับปลาจ่อม หรือปลาเจ่าของภาคอีสาน เป็นการหมักดองแบบที่ทำให้เกิดรสเปรี้ยว โดยการนำปลา เช่น ปลาก้างอ่อน ปลากะตัก ปลาแมว ปลาเงิน เฉพาะส่วนเนื้อปลาไปหมักเกลือ 1 คืน แล้วนำมาคลุกแป้งข้าวหมาก น้ำตาลโตนด ข้าวสวย หมักอีก 2 สัปดาห์จึงนำมาปรุงอาหาร เช่น ผัด นึ่ง หรือทาขนมปังแทนแยมก็ได้
แป้งแดงจัดเป็นการถนอมอาหารโดยการหมักที่ทำให้เกิดรสเปรี้ยว ซึ่งรสเปรี้ยวที่ได้นี้มาจากแบคทีเรียที่ผลิตกรดแลกติก ซึ่งเจริญเติบโตโดยอาศัยข้าวซึ่งสำหรับแป้งแดง คือ ข้าวแดง หรือ อังกัก เป็นแหล่งของคาร์บอน เช่นเดียวกับปลาเจ่าที่ใช้ข้าวหมาก และปลาจ่อมที่ใช้ข้าวสวย การใช้ข้าวแดงซึ่งมีสีแดงจากเชื้อราโมแนสคัส (Monascus sp.) ซึ่งเป็นเชื้อราชนิดเดียวกับที่ทำให้เกิดสีแดงในเต้าหู้ยี้ ทำให้แป้งแดงมีสีแดงที่เป็นเอกลักษณ์ของอาหารชนิดนี้ ปัจจุบันมักผสมสีผสมอาหารสีแดงลงไป  
ในปัจจุบัน มีการผลิตปลาแป้งแดงเป็นสินค้าผลิตภัณฑ์ชุมชน โดยเฉพาะที่จังหวัดสงขลา มาตรฐานผลิตภัณฑ์ชุมชนของสินค้าชนิดนี้ห้ามการใช้สีสังเคราะห์ทุกชนิด รวมทั้งห้ามใช้สารบอแรกซ์ด้วย 

**อ้างอิง**
 อาหารการกินแห่งลุ่มทะเลสาบ. สงขลา: เครือข่ายสตรีรอบทะเลสาบ.2551. หน้า 29-30

**แหล่งข้อมูลอื่น**
  วิธีทำหลนปลาแป้งแดงfix-attempted=yes 
หมวดหมู่:อาหารหมักดอง
หมวดหมู่:อาหารไทยภาคใต้
มีแชล มายอร์

มีแชล กุสตาฟว์ เอดัวร์ มายอร์ (Michel Gustave Édouard Mayor; เกิดวันที่ 12 มกราคม ค.ศ. 1942) เป็นศาสตราจารย์ชาวสวิสประจำคณะดาราศาสตร์ มหาวิทยาลัยเจนีวา ค.ศ. 1995 เขาได้ร่วมงานกับดีดีเย เกโล ค้นพบดาวเคราะห์นอกระบบ 51 ม้าบิน บี โคจรรอบดาวฤกษ์คล้ายดวงอาทิตย์ คือ 51 ม้าบิน
มายอร์สำเร็จการศึกษาด้านฟิสิกส์จากมหาวิทยาลัยโลซาน และสำเร็จปริญญาเอกด้านดาราศาสตร์ ใน ค.ศ. 1971 พร้อมการทำงานที่หอดูดาวเจนีวา เขายังได้ทำงานในหอดูดาวสำคัญหลายแห่ง เช่น หอสังเกตการณ์ดาราศาสตร์ที่เคมบริดจ์, หอดูดาวท้องฟ้าซีกใต้แห่งยุโรป ที่ประเทศชิลี, หอดูดาวที่ฮาวาย เป็นต้น
นับถึง ค.ศ. 1998 เขาได้ร่วมเขียนบทความวิจัยทางวิทยาศาสตร์มากกว่า 200 ชิ้น ระหว่าง ค.ศ. 1989–1992 เขาได้ร่วมงานวิจัยทางวิทยาศาสตร์กับหอดูดาวท้องฟ้าซีกใต้แห่งยุโรประหว่าง ค.ศ. 1988–1991 เขาได้ร่วมในการศึกษาวิจัยโครงสร้างของจักรวาลกับสหพันธ์ดาราศาสตร์สากล และจาก ค.ศ. 1990–1993 เขาได้เข้าร่วมในสมาคมฟิสิกส์ดาราศาสตร์และดาราศาสตร์สวิส (Swiss Society for Astrophysics and Astronomy)
เดือนสิงหาคม ค.ศ. 1998 มายอร์ได้รับรางวัลมาร์แซล เบอนวสต์ สำหรับผลงานอันโดดเด่นที่ส่งผลต่อมนุษยชาติ ค.ศ. 2000 เขาได้รับรางวัล Balzan Prize ต่อมา ค.ศ. 2004 เขาได้รับเหรียญรางวัลอัลเบิร์ต ไอน์สไตน์ และ ค.ศ. 2005 เขาได้รับรางวัลชอว์ สาขาดาราศาสตร์
หลังจากการค้นพบดาวเคราะห์นอกระบบดวงแรกรอบดาว 51 ม้าบิน มายอร์และทีมงานของเขาก็ได้ค้นพบดาวเคราะห์นอกระบบดวงอื่นอีกเป็นจำนวนมาก ค.ศ. 2003 เครื่องมือตรวจจับดาวเคราะห์ชิ้นล่าสุดของเขาคือ HARPS ได้เริ่มเปิดใช้งาน และสร้างผลงานการค้นพบจำนวนมาก
ค.ศ. 2007 มายอร์เป็นหนึ่งในทีมนักวิทยาศาสตร์ชาวยุโรป 11 คนจากหอดูดาวท้องฟ้าซีกใต้แห่งยุโรป ที่ลาซิยา ประเทศชิลี ค้นพบกลีเซอ 581 ซี ดาวเคราะห์นอกระบบดวงแรกที่อยู่ในเขตอาศัยได้ ค.ศ. 2009 มายอร์และทีมของเขาค้นพบดาวเคราะห์นอกระบบที่มีมวลน้อยที่สุดโคจรรอบดาวฤกษ์ในแถบลำดับหลัก คือ กลีเซอ 581 อี
ใน ค.ศ. 2019 มายอร์และเกโลได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ

**อ้างอิง**
หมวดหมู่:นักดาราศาสตร์ชาวสวิส
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวสวิสผู้ได้รับรางวัลโนเบล
หมวดหมู่:บุคคลจากโลซาน
หมวดหมู่:ศิษย์เก่าจากมหาวิทยาลัยโลซาน
หมวดหมู่:ศิษย์เก่าจากมหาวิทยาลัยเจนีวา
วาดุซ

วาดุซ (Vaduz) เป็นเมืองหลวงของประเทศลีชเทินชไตน์ และเป็นที่ตั้งของรัฐสภาแห่งชาติ เมืองตั้งอยู่ริมแม่น้ำไรน์ มีประชากรราว 5,100 คน (ข้อมูลปี 2009) ประชากรส่วนใหญ่นับถือศาสนาคริสต์ นิกายโรมันคาทอลิก ขณะที่เมืองวาดุซเป็นที่รู้จักในระดับนานาชาติ แต่ก็ไม่ใช่เมืองที่ใหญ่ที่สุดของประเทศ ซึ่งเป็นรองเมืองชานที่มีประชากรมากกว่า

**อ้างอิง**
หมวดหมู่:เทศบาลของประเทศลีชเทินชไตน์
หมวดหมู่:เมืองหลวงในทวีปยุโรป
ดีดีเย เกโล

ดีดีเย ปาทริก เกโล (Didier Patrick Queloz; เกิดวันที่ 23 กุมภาพันธ์ ค.ศ. 1966) เป็นนักดาราศาสตร์ในสังกัดหอดูดาวเจนีวา เป็นหนึ่งในนักสำรวจดาวเคราะห์นอกระบบและเป็นศิษย์ของมีแชล มายอร์
ดีดีเย เกโล เป็นนักศึกษาปริญญาเอกที่มหาวิทยาลัยเจนีวา ขณะที่เขากับมีแชล มายอร์ ค้นพบดาวเคราะห์นอกระบบดวงแรกที่โคจรรอบดาวฤกษ์ในแถบลำดับหลัก คือ 51 ม้าบิน เกโลทำการวิเคราะห์ดาวฤกษ์นี้ด้วยวิธีตรวจวัดความเร็วแนวเล็ง (หรือปรากฏการณ์ด็อพเพลอร์) และสามารถค้นพบว่ามีดาวเคราะห์โคจรอยู่ด้วยคาบโคจร 4.2 วัน ดาวเคราะห์ 51 ม้าบิน บี ได้ท้าทายมุมมองความคิดเกี่ยวกับการกำเนิดของดาวเคราะห์ โดยที่มันเป็นหนึ่งในดาวพฤหัสบดีร้อน คือดาวเคราะห์ก๊าซยักษ์ที่โคจรใกล้ดาวฤกษ์มาก
ในปี ค.ศ. 2019 เกโลและมายอร์ได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ

**อ้างอิง**
หมวดหมู่:นักดาราศาสตร์ชาวสวิส
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวสวิสผู้ได้รับรางวัลโนเบล
หมวดหมู่:บุคคลจากเจนีวา
หมวดหมู่:ศิษย์เก่าจากมหาวิทยาลัยเจนีวา
มวลที่แท้จริง

มวลที่แท้จริง (true mass) เป็นคำเดียวกันกับคำว่า มวล แต่จะใช้ในวิชาดาราศาสตร์เพื่อให้สามารถแยกแยะความแตกต่างระหว่างมวลของดาวเคราะห์ที่วัดได้จากค่ามวลต่ำสุดที่หาได้จากการตรวจวัดด้วยความเร็วแนวเล็ง กระบวนการในการระบุมวลที่แท้จริงของดาวเคราะห์นี้รวมถึง การวัดระยะห่างและคาบโคจรของดาวบริวาร ซึ่งเป็นเทคนิคอันก้าวหน้าของมาตรดาราศาสตร์ที่ใช้การเคลื่อนที่ของดาวเคราะห์ดวงอื่นในระบบดาวเดียวกันเข้ามาช่วย รวมกับเทคนิคด้านความเร็วแนวเล็งและการสังเกตการเคลื่อนผ่าน หรือรวมเทคนิคความเร็วแนวเล็งเข้ากับการตรวจวัดพารัลแลกซ์

**อ้างอิง**
หมวดหมู่:มวล
เครื่องวัดการโพลาไรซ์

Polarimeter
เครื่องวัดการโพลาไรซ์ระบบดิจิทัลแบบอัตโนมัติ
เครื่องวัดการโพลาไรซ์ (polarimeter) เป็นอุปกรณ์ในห้องทดลองที่ใช้ในการบ่งชี้มุมของการหมุนของแสง (optical rotation) ของระนาบโพลาไรซ์ของแสงที่วิ่งผ่านตัวกลางชิ้นหนึ่ง
เครื่องวัดการโพลาไรซ์ปกติประกอบด้วย แหล่งกำเนิดแสง อุปกรณ์แยกแสง ตัวกลางตัวอย่าง และวิธีการมองแบบใดแบบหนึ่ง การหมุนของแสงบนสสารต่างชนิดกันจะทำให้เกิดความยาวคลื่นและอุณหภูมิที่ต่างกัน ซึ่งอุปกรณ์วัดการโพลาไรซ์จะต้องทำการควบคุมตัวแปรเหล่านี้

**ประวัติศาสตร์**
โพราไรเซชันโดยการสะท้อนถูกค้นพบในปี ค.ศ. 1808  โดย เอเตียน-หลุยส์ มาลุส (Étienne-Louis Malus) (1775-1812)

**หลักการในการวัด**
อัตราส่วนความบริสุทธิ์และความเข้มข้นของสารเอแนนทิโอเมอร์ (enantiomer) ทั้งสองตัว สามารถวัดได้ผ่านเครื่องวัดการโพราไรซ์

**อ้างอิง**

**ดูเพิ่ม**
 การหมุนเชิงแสง- โพลารีเมตรี- โพลาไรเซชัน- ไครัลลิตี- เอแนนทิโอเมอร์- หลุย ปาสเตอร์

**อ้างอิง**
หมวดหมู่:โพราไรเซชัน (คลื่น)
หมวดหมู่:ทัศนูปกรณ์
หมวดหมู่:โพลาไรเซชัน
ดูชานเบ

ดูชานเบ (Душанбе) เป็นเมืองหลวงและเมืองที่ใหญ่ที่สุดในประเทศทาจิกิสถาน คำว่า ดูชานเบ ในภาษาทาจิก มีความหมายว่า "วันจันทร์" ซึ่งเป็นชื่อที่มาจากข้อเท็จจริงที่เมืองเป็นสถานที่ตั้งของหมู่บ้านที่มีชื่อเสียงเรื่องตลาดวันจันทร์

**ภูมิอากาศ**

**อ้างอิง**

หมวดหมู่:เมืองหลวงในทวีปเอเชีย
หมวดหมู่:เมืองในประเทศทาจิกิสถาน
การระเหยด้วยแสง

การระเหยด้วยแสง ที่เกิดกับแผ่นจานดาวเคราะห์ก่อนเกิด เนื่องจากการแผ่รังสีจากดาวฤกษ์ประเภท O ที่อยู่ใกล้เคียง
การระเหยด้วยแสง (Photoevaporation) คือกระบวนการที่ชั้นบรรยากาศของดาวเคราะห์ (หรือบางส่วนของชั้นบรรยากาศ) ถูกฉีกออกเนื่องจากโฟตอนพลังงานสูงและการแผ่รังสีคลื่นแม่เหล็กไฟฟ้าอื่น ๆ เมื่อโฟตอนมีปฏิกิริยากับโมเลกุลของบรรยากาศ โมเลกุลเหล่านั้นจะถูกเร่งและทำให้มีอุณหภูมิสูงขึ้น เมื่อระดับพลังงานสูงมากพอ โมเลกุลหรืออะตอมจะไปถึงระดับความเร็วหลุดพ้นจากดาวเคราะห์ และ "ระเหย" ไปในอวกาศ ยิ่งมวลของแก๊สมีน้อยเท่าใด ความเร็วที่จะเกิดจากปฏิกิริยากับโฟตอนก็ยิ่งสูงขึ้น ดังนั้น ไฮโดรเจน จึงมีแนวโน้มจะเกิดการระเหยด้วยแสงมากที่สุด

**การระเหยด้วยแสง กับแผ่นจานดาวเคราะห์ก่อนเกิด**
จานดาวเคราะห์ก่อนเกิดอาจจะแตกกระจัดกระจายไปได้ด้วยลมดาวฤกษ์ และมีความร้อนมากขึ้นเนื่องจากผลการแผ่รังสีของคลื่นแม่เหล็กไฟฟ้า การแผ่รังสีทำปฏิกิริยากับสสารและเร่งให้มันหลุดออกมาภายนอก ผลกระทบนี้จะสังเกตเห็นได้ก็เมื่อกำลังการแผ่รังสีมีความเข้มมากพอ เช่นเป็นการแผ่รังสีจากดาวฤกษ์ประเภท O และ B หรือเมื่อโปรโตสตาร์เริ่มจุดระเบิดนิวเคลียร์ฟิวชั่น
หมวดหมู่:ดาราศาสตร์ดาวฤกษ์
ภูมิภาคมิเคเลาเออร์

ภูมิภาคมิเคลเลาเออร์ ((Ziemia michałowska, Terra Michaloviensis, Michelauer land) เป็นภูมิภาคในประวัติศาสตร์ที่ตั้งอยู่ในตอนกลางของประเทศโปแลนด์ที่เป็นส่วนหนึ่งของจังหวัดคูยาเวียน-โพเมอราเนียปัจจุบัน ระหว่างยุคกลางเคลเลาเออร์เป็นดินแดนที่เป็นกรณีพิพาทระหว่างโปแลนด์และอัศวินทิวทัน ชื่อภูมิภาคมาจากชื่อปราสาทมิเคลเลาเออร์ที่ถูกทำลายในปี ค.ศ. 1789 
ในด้านภูมิศาสตร์บางครั้งภูมิภาคมิเคลเลาเออร์ก็ถือว่าเป็นส่วนหนึ่งของคุลเมอร์แลนด์แม้ว่าจะตั้งอยู่ทางตะวันออกของแม่น้ำเดรอเวนซ์ ภูมิภาคมิเคลเลาเออร์และลูบาวา (Lubawa) เป็นส่วนหนึ่งของดินแดนปรัสเซียในบริเวณคุลเมอร์แลนด์
หมวดหมู่:ภูมิภาคในประวัติศาสตร์
หมวดหมู่:ภูมิศาสตร์โปแลนด์
ลูอันดา

ลูอันดา (Luanda) เป็นเมืองหลวงและเมืองที่ใหญ่ที่สุดของประเทศแองโกลา ตั้งอยู่บริเวณชายฝั่งทางมหาสมุทรแอตแลนติก ถือเป็นเมืองท่าทางทะเลและศูนย์กลางการบริหาร มีประชากรประมาณ 8.3 ล้านคน (ข้อมูลปี 2020) ได้รับการตั้งขึ้นเป็นชุมชนเมืองโดยนักสำรวจชาวโปรตุเกสในปี ค.ศ. 1576 และมีชื่อว่า เซาเปาลูดาอาซุงเซาดึลูวังดา (São Paulo da Assumpção de Loanda)

**เมืองพี่น้อง**
PAR อาซุนซิออน ปารากวัย
*PRC ปักกิ่ง จีน
*MOZ ไบรา โมซัมบิก
*GNB บิสเซา กินี-บิสเซา
*EGY ไคโร อียิปต์
*RSA เคปทาวน์ แอฟริกาใต้
*USA ฮิวสตัน สหรัฐ
*ANG วัมบู แองโกลา
*RSA โจฮันเนสเบิร์ก แอฟริกาใต้
*POR ลิสบอน โปรตุเกส
*MAC มาเก๊า
*MOZ มาปูตู โมซัมบิก
*MEX วาฮากา เม็กซิโก
*POR โปร์ตู โปรตุเกส
*CPV ไปรยา กาบูเวร์ดี
*BRA เซาเปาลู บราซิล
*STP เซาตูแม เซาตูแมอีปริงซีป
*NER ทาวา ไนเจอร์
*FRA ตูลง ฝรั่งเศส
*NAM วินด์ฮุก นามิเบีย

**อ้างอิง**

**แหล่งข้อมูลอื่น**
หมวดหมู่:เมืองหลวงในทวีปแอฟริกา
หมวดหมู่:เมืองในประเทศแองโกลา
หมวดหมู่:ประเทศแองโกลา

อแองโกลา
อแองโกลา
อแองโกลา
หมวดหมู่:ประเทศที่ใช้ภาษาโปรตุเกสเป็นภาษาทางการ
อ
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาใต้ (ภูมิภาค)
หมวดหมู่:แอฟริกากลาง
อแองโกลา
ซูเปอร์เอิร์ธ

ภาพวาดแสดงซูเปอร์เอิร์ธตามสมมุติฐาน 2 ดวง แต่ละดวงมีความหนาแน่นเฉลี่ยมากกว่าโลก แต่ทั้งสองดวงก็จัดว่าเป็น "ซูเปอร์เอิร์ธ" เพราะมีมวลมากกว่ามวลของโลก
ซูเปอร์เอิร์ธ (super-Earth) หรือ ซูเปอร์โลก หมายถึง ดาวเคราะห์คล้ายโลกที่มีมวลมากกว่าโลก แต่มีมวลน้อยกว่าดาวเคราะห์แก๊สยักษ์ คำนี้จะใช้ในความหมายทางด้านมวลของดาวเคราะห์เท่านั้น ไม่มีความหมายในแง่เงื่อนไขด้านพื้นผิวของดาวหรือความสามารถในการอยู่อาศัยของดาวนั้นๆ กล่าวคือมันมิได้มีความหมายว่าดาวเคราะห์นั้นจะมีอุณหภูมิหรือสภาพแวดล้อมใกล้เคียงกับโลกแต่อย่างใด  หากกล่าวตาม Valencia et al. (2007) ให้คำนิยามไว้ว่า ซูเปอร์เอิร์ธคือดาวเคราะห์คล้ายโลกที่มีมวลระหว่าง 1 ถึง 10 เท่าของมวลโลก ขณะที่ Fortney et al. (2007) นิยามไว้ที่มวลขนาด 5 ถึง 10 เท่าของมวลโลก โดยมีคำจำกัดความอื่นๆ ในสื่อซึ่งเป็นที่นิยม มีการค้นพบซูเปอร์เอิร์ธมากมายนับตั้งแต่การค้นพบ Gliese 876 d เมื่อ ค.ศ. 2005 โดยคณะนักวิทยาศาสตร์นำโดย ยูจีนีโอ ริเวรา ไม่มีตัวอย่างของดาวประเภทซูเปอร์เอิร์ธนี้ในระบบสุริยะของเรา เพราะดาวเคราะห์คล้ายโลกขนาดใหญ่ที่สุดในระบบสุริยะ ก็คือโลก ส่วนดาวเคราะห์อื่นที่ใหญ่กว่าโลกก็มีมวลมากกว่า 14 เท่าของมวลโลกขึ้นไปทั้งสิ้น ปัจจุบันนี้ เทคนิคที่ดีที่สุดในการค้นหาดาวซูเปอร์เอิร์ธ คือวิธีไมโครเลนส์ของแรงโน้มถ่วง

**การค้นพบ**
ปัจจุบันนักดาราศาสตร์มีการยืนยันว่าค้นพบดาวเคราะห์นอกระบบมากกว่า 3,500 ดวง และส่วนใหญ่ดาวเหล่านี้ถูกค้นพบโดยการใช้วิธีวัดการเคลื่อนผ่านหน้า (Transit M
อ่านข่าวต่อได้ที่: 

**คุณลักษณะ**

**ดูเพิ่ม**
 ดาวเคราะห์นอกระบบ- ดาวเนปจูนร้อน

**อ้างอิง**
หมวดหมู่:ดาวเคราะห์คล้ายโลก
หมวดหมู่:ประเภทของดาวเคราะห์
หมวดหมู่:ซูเปอร์เอิร์ธ
หอดูดาวลาซิยา

หอดูดาวลาซิยา (Observatorio de La Silla) เป็นหอสังเกตการณ์ทางดาราศาสตร์ในประเทศชิลี ประกอบด้วยกล้องโทรทรรศน์จำนวน 18 ตัว ในจำนวนนี้ 9 ตัวเป็นกล้องโทรทรรศน์ที่สร้างโดยหอดูดาวท้องฟ้าซีกใต้แห่งยุโรป (ESO) นอกจากนี้กล้องอื่น ๆ ที่เหลือก็ได้รับเงินสนับสนุนการบำรุงรักษาส่วนหนึ่งจากหอดูดาวท้องฟ้าซีกใต้แห่งยุโรปด้วย หอดูดาวลาซิยานี้ถือเป็นหนึ่งในหอดูดาวที่ใหญ่ที่สุดในการสังเกตการณ์ท้องฟ้าซีกใต้ของโลก
ลาซิยาเป็นภูเขาสูง 2400 เมตร กินอาณาเขตทางใต้สุดของทะเลทรายอาตากามาในประเทศชิลี ตั้งอยู่ 160 กิโลเมตรทางเหนือของเมืองลาเซเรนา, 27 กิโลเมตรทางใต้ของหอดูดาวลัสกัมปานัส (Las Campanas) และ 100 กิโลเมตรทางเหนือของหอดูดาวเซร์โรโตโลโล (Cerro Tololo)

**แหล่งข้อมูลอื่น**
  เว็บไซต์อย่างเป็นทางการ ESO - La Silla date=2007-05-09 
หมวดหมู่:สิ่งก่อสร้างในประเทศชิลี
หมวดหมู่:หอดูดาวในประเทศชิลี
หมวดหมู่:แคว้นโกกิมโบ
ทะเลปิด

ทะเลปิด คือแหล่งน้ำที่ไม่ได้เชื่อมต่อกับทะเลภายนอก อาจเป็นน้ำจืดหรือน้ำเค็ม เช่น ทะเลแคสเปียน และ ทะเลอารัล เป็นต้น ทะเลที่เกือบจะเป็นทะเลปิด เช่น ทะเลดำ ทะเลบอลติก ทะเลเมดิเตอร์เรเนียน เป็นต้น ซึ่งมีลักษณะพิเศษคือง่ายต่อการกัดเซาะของลม ฝน และน้ำทะเล ภายในเขาริมทะเลและเกาะหินปูนบางแห่งเกิดการยุบตัวลงกลายเป็นแอ่ง
หมวดหมู่:ทะเล

หมวดหมู่:ทะเลสาบ
หมวดหมู่:สิ่งก่อสร้างในประเทศชิลี

รวมบทความเกี่ยวกับสิ่งก่อสร้างที่ตั้งอยู่ในประเทศชิลี ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศชิลีดูที่หมวดหมู่:สถาปัตยกรรมชิลี
หมวดหมู่:ประเทศชิลี
ชิลี
คริสตินา แอปเปิลเกต

คริสตินา แอปเปิลเกต (Christina Applegate) เกิดเมื่อวันที่ 25 พฤศจิกายน ค.ศ. 1971 เป็นนักแสดงชาวอเมริกัน เป็นที่รู้จักในบทบาท เคลลี บันดี ในรายการซิตคอม Married... with Children ทางช่องฟอกซ์ เธอมีผลงานแสดงภาพยนตร์และซีรีส์ อย่างเช่น Don't Tell Mom the Babysitter's Dead, The Big Hit, The Sweetest Thing, Anchorman, Farce of the Penguins และ Alvin and the Chipmunks: The Squeakquel เธอยังแสดงละครบรอดเวย์เรื่อง Sweet Charity นอกจากนั้นยังแสดงบทนำในซิตคอมทางช่องเอบีซี เรื่อง Samantha Who?
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
อัญรูป

เพชรและแกรไฟต์เป็นอัญรูปของคาร์บอน ซึ่งเป็นธาตุเดียวกันแต่โครงสร้างต่างกัน
อัญรูป (allotropy หรือ allotropism;αλλος (allos), หรือ τροπος (tropos)) เป็นสิ่งที่มีอยู่ในธาตุเคมี ในธาตุหนึ่ง ๆ สามารถมีรูปแบบสองรูปแบบหรือมากกว่า หรือที่รู้จักกันในชื่อ อัญรูป ของธาตุนั้น ๆ ในแต่ละอัญรูป อะตอมของธาตุมีพันธะเคมีเชื่อมต่อกันในรูปแบบที่ต่างกัน มีโครงสร้างต่างกันไป อัญรูปนั้นไม่ใช่ไอโซเมอร์ที่เป็น สารประกอบ ที่มีสูตรโมเลกุลเหมือนกัน แต่มีสูตรโครงสร้างต่างกัน
ตัวอย่างเช่น, คาร์บอนมี 2 อัญรูป: เพชรที่คาร์บอนอะตอมเชื่อมกันในรูปหกเหลี่ยมทรงสี่หน้าและแกรไฟต์ที่คาร์บอนอะตอมเชื่อมกันในรูปแผ่นตาข่ายหกเหลี่ยม
อัญรูปหมายถึงความแตกต่างทางโครงสร้างในสถานะเดียวกันเท่านั้น (คือรูปแบบของแข็ง, ของเหลว หรือ แก๊ส) - การเปลี่ยนสถานะไม่ถือเป็นอัญรูป สำหรับในบางธาตุอัญรูปมีสูตรโมเลกุลต่างกันนั้น สามารถคงอัญรูปได้เมื่อเปลี่ยนสถานะ เช่น อัญรูป 2 อัญรูปของออกซิเจน (ไดออกซิเจน, O2 และโอโซน, O3), ทั้งคู่มีสูตรโมเลกุลเหมือนเดิมทั้งในสภาวะของแข็ง ของเหลว หรือแก๊ส ตรงกันข้าม ในบางธาตุไม่สามารถคงอัญรูปได้เมื่อเปลี่ยนสถานะ เช่น ฟอสฟอรัสมีอัญรูปมากมายในสถานะของแข็ง แต่จะกลายเป็นรูปแบบ P4 เหมือนกันทั้งหมดเมื่อละลายกลายเป็นของเหลว
และยังมีอัญรูปที่สำคัญคือ อัญรูปของกำมะถันซึ่งมีสูตรโมเลกุลเป็นS8 แบ่งออกเป็น กำมะถันรอมบิก และกำมะถันมอนอคลินิก

**อ้างอิง**

**แหล่งข้อมูลอื่น**
 http://www.physics.uoguelph.ca/summer/scor/articles/scor40.htm date=2009-04-12 
หมวดหมู่:อัญรูป
หมวดหมู่:อนินทรียเคมี
รายชื่อภาพเขียนที่มีราคาสูงที่สุด

ไฟล์:Leonardo da Vinci, Salvator Mundi, c.1500, oil on walnut, 45.4 × 65.6 cm.jpg|thumb|Salvator Mundi โดย เลโอนาร์โด ดา วินชี เป็นภาพเขียนที่มีการซื้อขายในราคาสูงที่สุดในปี ค.ศ. 2017 
รายชื่อภาพเขียนที่มีราคาสูงที่สุด เป็นรายชื่อของภาพเขียนที่ทราบกันว่ามีการซื้อขายจิตรกรรมกันในราคาที่สูงที่สุดตามที่บันทึกเป็นหลักฐาน การขายภาพเขียนครั้งแรก ๆ เป็นการขายภาพ "ทานตะวันสิบห้าดอกในแจกัน" โดยฟินเซนต์ ฟัน โคค ในปี ค.ศ. 1987 ในราคาที่สูงกว่าภาพเขียนที่ขายกันก่อนหน้านั้นถึงสามเท่าตัวที่ทำสถิติสองปีก่อนหน้านั้น ซึ่งเป็นการเริ่มยุคของการซื้อขายภาพเขียนกันด้วยราคาอันมหาศาล นอกจากในเรื่องราคาแล้วการซื้อขายครั้งนี้ก็มีความสำคัญตรงที่เป็นครั้งแรกที่ภาพเขียน "สมัยใหม่" ได้ขึ้นอันดับเป็นครั้งแรกแทนที่จะเป็นงานจิตรกรรมชั้นครู (old master painting) ดังที่เคยเป็นมาก่อนหน้านั้น ตั้งแต่นั้นมาการซื้อขายภาพเขียนที่มีค่าก็มักจะทำโดยการประมูล แต่ก็ยังมีบ้างที่ยังทำการซื้อขายกันเป็นการส่วนบุคคล
ภาพเขียนที่มีราคาสูงที่สุดในปัจจุบันคือภาพ "Salvator Mundi" ที่เขียนโดยเลโอนาร์โด ดา วินชี จิตรกรชาวอิตาลีเมื่อประมาณปี ค.ศ. 1500 ขายในปี ค.ศ. 2017 ด้วยราคาประมาณ 450 ล้านดอลลาร์สหรัฐ
ในบรรดาภาพเขียนที่มีราคาสูงที่สุด 10 อันดับแรกมีเพียง 2 ภาพเท่านั้นที่เป็นจิตรกรรมชั้นครู ภาพเขียนโดยจิตรกรชั้นครูที่เขียนก่อนปี ค.ศ. 1800 ส่วนใหญ่แล้วเป็นของพิพิธภัณฑ์ที่เมื่อเป็นเจ้าของแล้วมักจะไม่ทำการขาย และเป็นภาพเขียนที่ประเมินราคามิได้ บันทึกสถิติโลกกินเนสส์บันทึกว่าภาพ "โมนาลิซา" เป็นภาพที่มีราคาประกันสูงที่สุดในประวัติศาสตร์ ก่อนที่จะมีการนำภาพเขียนเดินทางแสดงรอบสหรัฐก็ได้มีการประเมินราคาภาพเมื่อวันที่ 14 ธันวาคม ค.ศ. 1962 ไว้ว่าตกประมาณ 100 ล้านดอลลาร์สหรัฐ แต่พิพิธภัณฑ์ลูฟวร์เลือกที่ใช้เงินในการรักษาความปลอดภัยแทนซื้อประกัน เมื่อปรับค่าเงินเฟ้อเข้าไปแล้วภาพ "โมนาลิซา" ก็จะมีราคาประมาณ 800 ล้านดอลลาร์สหรัฐในปี ค.ศ. 2017

**รายชื่อภาพเขียนที่มีราคาสูงที่สุด 10 อันดับแรก**
รายชื่อของภาพเขียนเรียงตาม GDP deflator (ระบุไว้ในตัวหนา) จำนวนล้านดอลลาร์สหรัฐของปี ค.ศ. 2016 จากนั้นราคาก็จะปรับเป็นดอลลาร์สหรัฐโดยใช้อัตราแลกเปลี่ยนเงินตราเมื่อซื้อภาพเขียน การปรับค่าเงินเฟ้อก็อาจจะเปลี่ยนแปลงไปตามดรรชนีเงินเฟ้อที่มักจะมีการปรับระดับ ภาพเขียนแต่ละภาพก็จะปรากฏในรายการครั้งเดียวเมื่อขายได้ในราคาที่สูงที่สุด

**อ้างอิง**

**ดูเพิ่ม **
 จิตรกรรมตะวันตก - ประวัติศาสตร์ของจิตรกรรม - จิตรกรชั้นครู 

**แหล่งข้อมูลอื่น**
  Crème de la Crème: Most Expensive Paintings-  List of Most expensive Indian Paintings date=2007-10-07 -  Top 100 most expensive paintings date=2016-05-27  (French)-  www.most-famous-paintings.org date=2012-04-11  A website dedicated to the most famous 1000 paintings in the history of art.


หมวดหมู่:รายชื่อศิลปะ
หมวดหมู่:งานสะสมส่วนบุคคล
หมวดหมู่:ศิลปะญี่ปุ่น

หมวดหมู่:ศิลปะในประเทศญี่ปุ่น
ญี่ปุ่น
ญี่ปุ่น
หมวดหมู่:ผลงานโดยชาวญี่ปุ่น
หอดูดาวมัทราส

หอดูดาวมัทราส (Madras Observatory) ก่อตั้งโดยบริษัท บริติชอีสต์อินเดีย จำกัด เมื่อปี ค.ศ. 1786 ที่เมืองเชนไน (ต่อมาเปลี่ยนชื่อเป็น มัทราส) ประเทศอินเดีย เป็นหอสังเกตการณ์ทางดาราศาสตร์เพียงแห่งเดียวในประเทศอินเดียมาเป็นเวลานับศตวรรษ ในบรรดานักดาราศาสตร์ที่ประจำที่หอดูดาวแห่งนี้ รวมถึง Norman Robert Pogson, ไมเคิล ทอปปิ้ง และ จอห์น โกลดิงแฮม ปี ค.ศ. 1899 หอดูดาวแห่งนี้ได้รับภารกิจเพิ่มเติมในการเก็บข้อมูลสภาพอากาศด้วย
เสาแกรนิตสูง 15 ฟุต หนัก 10 ตัน ซึ่งใช้ในการรองรับอุปกรณ์สังเกตการณ์ดั้งเดิม ยังคงได้รับการอนุรักษ์ไว้จนถึงปัจจุบัน และได้จารึกชื่อสถาปนิกผู้สร้าง คือ ไมเคิล ทอปปิ้ง และปีที่สร้างคือ A.D.MDCCXCII อยู่บนเสาด้วย 

**อ้างอิง**
  History of old Madras Observatory date=2001-05-17 -  Madras Observatory, Madras -  Madras and Kodaikanal Observatories : A Brief History -  Photograph and brief description of the Madras Observatory date=2001-05-17  
หมวดหมู่:หอดูดาวในประเทศอินเดีย
อะห์มัด จามัล

อะห์มัด จามัล (Ahmad Jamal) นักเปียโนและคีย์บอร์ดแจ๊สชาวอเมริกัน  มีสไตล์การเล่นที่โดดเด่น เป็นที่ประทับใจของไมล์ส เดวิส ในช่วง ค.ศ. 1955 ถึง 1958 ซึ่งขณะนั้นกำลังฟอร์มวงควินเท็ตร่วมกับ จอห์น โคลเทรน (อัลโตแซกโซโฟน) เรด การ์แลนด์ (เปียโน) พอล แชมเบอร์ส (เบส) และฟิลลี โจ โจนส์ (กลอง)  ในการบันทึกเสียงอัลบั้ม Kind of Blue ในปี 1959 ไมล์ส ถึงกับกำชับนักเปียโนว่าให้ "เล่นแบบอะห์มัด จามัล" 
ดนตรีของอะห์มัด จามัล ยังมีอิทธิพลต่อการเล่นของนักดนตรีรุ่นหลังหลายคน เช่น แรนดี เวสตัน คีท จาร์เร็ต แจ็ก ดีจอห์นเน็ต และแกรี พีค็อก  เพลงที่อะห์มัด จามัลแต่ง ยังเป็นที่ชื่นชอบของคลินต์ อีสต์วูด จนนำไปบรรจุเป็นดนตรีประกอบภาพยนตร์ The Bridges of Madison County ในปี 1995 จำนวนสองเพลง
เคยอะห์มัด จามัล ยังคงแสดงดนตรีในแบบวงทริโอร่วมกับเจมส์ คอมแม็ก (เบส) และอิดริส มูฮัมมัด (กลอง)  บางครั้งมีจอร์จ โคลแมน (แซกโซโฟน) ร่วมวงเป็นครั้งคราว

**ความตาย**
อะห์มัด จามัล เสียชีวิตวันอาทิตย์ที่ 16 เมษายน พ.ศ. 2566

**อ้างอิง**

**แหล่งข้อมูลอื่น**
  Ahmad Jamal Official Homepage date=2013-01-10 -  Ahmad Jamal - Fan Information
หมวดหมู่:นักเปียโน
หมวดหมู่:นักแต่งเพลงชาวอเมริกัน
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:มุสลิมชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดอิมพัลส์! เรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดเทลาร์กเรเคิดส์
หมวดหมู่:บุคคลจากพิตต์สเบิร์ก
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
นาค เทพหัสดิน ณ อยุธยา

นาค เทพหัสดิน ณ อยุธยา ผู้ได้รับการยกย่องเป็น “บรมครูแห่งวิชากระบี่กระบอง” เคยดำรงตำแหน่งปลัดกระทรวงศึกษาธิการ

**ประวัติ**
อาจารย์นาค เทพหัสดิน ณ อยุธยา เป็นผู้หนึ่งที่ได้เล่าเรียนวิชานี้ มาตั้งแต่ยังเป็นเด็ก และเป็นผู้ที่รักใคร่ในศิลปะวิชานี้อยู่เสมอ โดยเฉพาะอย่างยิ่งเมื่อท่านได้แลเห็นต่างชาติภูมิใจในศิลปะประจำชาติของเขา เช่น ชาติเยอรมันและญี่ปุ่น ยกย่องวิชาฟันดาบและยูโดของเขาว่าดีเยี่ยมที่สุด และอนุรักษ์ เผยแพร่ให้เป็นที่ประจักษ์แก่โลกมากเพียงใด ยิ่งทำให้ท่านบูชาวิชากระบี่กระบองของไทยไว้เหนือสิ่งอื่นใดมากขึ้นเพียงนั้น ในโอกาสที่ท่านเป็นอาจารย์ใหญ่ของโรงเรียนพลศึกษากลาง ท่านได้ลองเริ่มสั่งสอนนักเรียนพลศึกษากลางขึ้นเป็นครั้งแรก
เมื่อ พ.ศ. 2478 ท่านได้ทดลองบรรจุสอนวิชากระบี่กระบองขึ้นเป็นครั้งแรกใน พ.ศ. 2478  ทดลองสอนอยู่ 1 ปี ได้ผลดีเป็นที่น่าพอใจของท่านผู้ใหญ่ เพราะเห็นว่าวิชากระบี่กระบองนั้นมีประโยชน์ในการฝึกกำลังใจให้กล้าหาญเป็นลูกผู้ชาย ฝึกกำลังกายและความคล่องแคล่วว่องไวในการป้องกันตัวและการใช้อาวุธยิ่งกว่านั้นยังเป็นการให้ผู้เรียนได้ฝึกจิตให้เกิดสมาธิ และมีความกตัญญูกตเวทีต่อครูอาจารย์ผลจากการทดลองบรรจุวิชานี้ในการเรียนการสอนแก่นักศึกษา จึงได้กำหนดวิชากระบี่กระบองไว้ในหลักสูตรของประโยคครูผู้สอนพลศึกษา เมื่อปี พ.ศ. 2479
นับแต่นั้นเป็นต้นมา ได้มีผู้เล่าเรียนและสำเร็จมากขึ้นตามลำดับ บรรดาผู้ที่เล่าเรียนสำเร็จ ซึ่งโดยมากออกไปรับราชการเป็นครูสอนวิชาพลศึกษาอยู่ตามจังหวัดต่าง ๆ ทั่วประเทศ ได้พยายามนำวิชากระบี่กระบองไปเผยแพร่ และเป็นที่น่าสนใจของชาวไทยเป็นอย่างมาก
ใน พ.ศ. 2518 กระทรวงศึกษาธิการ ได้บรรจุวิชากระบี่กระบองเข้าไว้ในหลักสูตรประโยคมัธยมศึกษาตอนปลาย ซึ่งได้จัดเป็นวิชาบังคับเลือกของหมวดวิชาพลานามัยและใน พ.ศ. 2521 (ฉบับปรับปรุง พ.ศ. 2533) ก็ได้บรรจุวิชากระบี่ไว้ในหลักสูตรของมัธยมศึกษาตอนต้น จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป จึงนับว่าศิลปะชิ้นเอกนี้ นอกจากจะไม่สูญหายไปจากโลกแล้ว คงจะเจริญก้าวหน้าเอาไว้อวดหรือแสดงถึงความเป็นเจ้าของวิชาการแขนงนี้ได้ในอนาคต เพื่อให้เยาวชนของชาติได้ศึกษาเล่าเรียน และรักษาไว้ซึ่งมรดกอันล้ำค่าของชาติได้ดำรงอยู่คู่แผ่นดินไทยตลอดไป

**ผลงาน**
ตำแหน่ง
*ปลัดกระทรวงศึกษาธิการ
*ผู้อำนวยการโรงเรียนมัธยมวัดเบญจมบพิตร พ.ศ. 2475 - พ.ศ. 2476
*ผู้อำนวยการโรงเรียนพลศึกษากลาง พ.ศ. 2478
*ครูโรงเรียนต่าง ๆ อาทิ โรงเรียนสตรีจุลนาค
ผลงาน
*กำหนดวิชากระบี่กระบองไว้ในหลักสูตร จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป
*คณะกรรมการสร้างวัดไทยพุทธคยา-อินเดีย (ยุคเริ่มต้น)
*กำหนดคำปฏิญาณตนต่อท้ายคำไหว้ครู และใช้จนถึงปัจจุบัน "เราคนไทย ใจกตัญญู รู้คุณชาติ ศาสนา พระมหากษัตริย์ เรานักเรียน จะต้องประพฤติตนอยู่ในระเบียบวินัยของโรงเรียน มีความซื่อสัตย์ต่อตนเองและผู้อื่น เรานักเรียน จะต้องไม่ทำตนให้เป็นที่เดือดร้อนแก่ตนเองและผู้อื่น"

**เครื่องราชอิสริยาภรณ์**

**อ้างอิง**
หมวดหมู่:ราชสกุลเทพหัสดิน
หมวดหมู่:ณ อยุธยา
หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ปลัดกระทรวงศึกษาธิการไทย
หมวดหมู่:บุคคลในวงการพลศึกษา
หมวดหมู่:ครูชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:ผู้ฝึกสอนกระบี่กระบอง
หมวดหมู่:อธิบดีกรมพลศึกษา
หมวดหมู่:ผู้อำนวยการโรงเรียนมัธยมวัดเบญจมบพิตร

หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:ผู้บริหารสถานศึกษาชาวไทย
โมบิลสูทกันดั้ม ยูนิคอร์น

โมบิลสูท กันดั้ม ยูนิคอร์น เป็นไลต์โนเวลของซีรีส์กันดั้ม ประพันธ์โดยฮารุโทชิ ฟุคุอิ ออกแบบเครื่องกลโดยฮาจิเมะ คาโทกิ ความยาวสิบเล่ม ปัจจุบันก็ถูกนำมาตีพิมพ์เป็นภาษาไทยแล้ว โดยสองเล่มแรกจะมีชื่อตอนว่า "วันแห่งยูนิคอร์น" และเล่มที่สามจะมีชื่อว่า "การกลับมาของดาวหางสีแดง"
นอกจากนั้นยังมีการประกาศสร้างเป็นโอวีเอความยาวห้าสิบนาที ความยาวเจ็ดตอนจบ ลิขสิทธิ์โดย DEX

**เนื้อเรื่อง**
สามปีหลังจากที่ชาร์ อัสนาเบิ้ลได้หายสาปสูญไปพร้อมกับอามุโร่ หรือในภาค โมบิลสูทกันดั้ม : ชาร์ เคาน์เตอร์ แอทแทค 
Vist foundation องค์การรายหนึ่ง ได้ครอบครองกล่องของ ลาพลาส มาโดยบังเอิญ แต่ผู้นำของ 
Vist foundation รุ่นที่สอง กลับจะต้องการส่งกล่องของลาพลาสให้กับพวกนีโอซีอ้อน โดยได้เชิญทั้งฝ่ายสหพันธ์และนีโอซีอ้อนมาร่วมการประชุมเพื่อมอบกล่องของลาพลาส 
แต่ เจ้าหญิงแห่งเนโอ ซีออน มิเนว่า ซาบี้ซึ่งได้ใช้ชื่อปลอมว่า Audrey Burne และแอบติดมากับกองยาน ได้พยายามที่จะบอกให้ Vist foundation ให้หยุดการกระทำ มันอาจจะนำมาซึ่งสงครามครั้งใหญ่ 
แต่สถาณการกลับแย่ลง เมื่อกองทัพสหพันธ์ได้บุกโจมตี เพื่อที่จะชิง กล่องของลาพลาสมาไว้ ในขณะนั้นเอง บาร์นาช ลิงก์ ได้บังเอิญช่วยมิเนว่าไว้ 
โชคชะตาชิขิตให้เขาต้องมาพัวพันกับสงครามเนโอซีออน ครั้งที่สาม และการกลับมาของ ฟูล ฟรอนทัล 
ผู้ที่ได้รับการขนานนามว่า การกลับมาของชาร์ ทำสงครามครั้งสุดท้ายกับสหพันธ์โลก

**รายชื่อหุ่นยนต์ที่ปรากฏในเรื่อง**

**นวนิยาย**

**แอนิเมชัน**

**รายชื่อตอน**

**แหล่งข้อมูลอื่น**
  เว็บไซต์ของนิยายอย่างเป็นทางการ -  เว็บไซต์ของอนิเมะอย่างเป็นทางการ -  เว็บไซต์ของอนิเมะอย่างเป็นทางการ date=2009-08-26  
หมวดหมู่:อนิเมะที่ออกฉายในปี พ.ศ. 2559
หมวดหมู่:ทูนามิ
หมวดหมู่:ซันไรส์
หมวดหมู่:มังงะของสำนักพิมพ์คาโดกาวะโชเต็ง
ย
ย
หมวดหมู่:นวนิยายของกันดั้มซีรีส์
เปาลู กูเวลยู

เปาลู กูเวลยู (Paulo Coelho) เกิดเมื่อวันที่ 24 สิงหาคม ค.ศ. 1947 ที่เมืองรีโอเดจาเนโร ประเทศบราซิล ในครอบครัวชนชั้นกลาง เขาค้นพบความสามารถด้านงานเขียนตั้งแต่สมัยเรียนที่ Jesuit School of Sna Ignacio แต่พ่อกับแม่ต้องการให้เป็นวิศวกร เขาจึงแสดงพฤติกรรมต่อต้านและถูกส่งตัวเข้าโรงพยาบาลโรคจิตถึงสามครั้ง ช่วงวัยหนุ่มเปาลูเคยเป็นนักปฏิวัติ เรียกร้องอิสรภาพ ต่อต้านระบอบเผด็จการ และต้องติดคุกเพราะงานเขียนที่ต่อต้านรัฐบาล หลังออกจากคุกในปี 1974  ก็เข้าทำงานในบริษัท PolyGram.CBS และบริษัทเพลงที่มีชื่อเสียงอีกหลายแห่ง

ปัจจุบันนอกจากทำงานเป็นนักเขียน คอลัมนิสต์ นักหนังสือพิมพ์แล้ว เปาลูยังดำรงตำแหน่งที่ปรึกษาพิเศษขององค์การยูเนสโก เป็นผู้อำนวยการศูนย์สันติภาพซิมอน เปเรส และประธานสถาบันอักษรศาสตร์แห่งบราซิลอีกด้วย


**1947หนังสือที่เขียนโดย Paulo Coelho (เปาโล โคเอโย หรือ เปาโล  คูเอลญู)**
 - ขุมทรัพย์ที่ปลายฝัน (The Al Chemist) แปลโดย ชัยวัฒน์ สถาอานันท์ (เรื่องเดียวกับ ขุมทรัพย์สุดปลายฝัน)- - เวรานิกาขอตาย (Veronika decides to die)- - เมืองทดสอบบาป (The devil and miss prym)- - ขุมทรัพย์สุดปลายฝัน (The Al Chemist) แปลโดย กอบชลี และ กันเกรา (เรื่องเดียวกับ ขุมทรัพย์ที่ปลายฝัน)- - 11 นาที (Eleven minutes)- - ตามรอยรัก (Adultery)- - ชู้ (O zahir)- - สายลับ (The spy)- - ปราชญ์แห่งธนู (The Archer)
ข้อมูลหนังสือของที่เขียนโดย หนังสือ Paulo Coelho (เปาโล โคเอโย หรือ เปาโล คูเอลญู) พิมพ์ครั้งที่ 1
หมวดหมู่:นักเขียนชาวบราซิล
หมวดหมู่:บุคคลจากรีโอเดจาเนโร
เดฟ พาเทล

เดฟ พาเทล (Dev Patel; เกิดวันที่ 23 เมษายน ค.ศ. 1990) เป็นนักแสดงชาวอังกฤษ โดยเริ่มต้นอาชีพด้วยการรับบทอันวาร์ คาร์ราลในรายการวัยรุ่น Skins (2007) ในช่อง E4 เขาเริ่มมีชื่อเสียงจากการเป็นนักแสดงนำที่รับบทจามาล มาลิกในภาพยนตร์ Slumdog Millionaire (2008) ของแดนนี บอยล์ ซึ่งทำให้เขาได้เข้าชิงรางวัลบาฟต้าในสาขานักแสดงนำยอดเยี่ยม ในฐานะนักแสดงศิลปะการต่อสู้ เขาได้รับสายดำในกีฬาเทควันโด และยังได้รับรางวัลเหรียญเงินในการแข่งขัน AIMAA World Championships ปี 2004 ในดับลิน

**ชีวิตช่วงต้น**
เดฟ พาเทลเกิดในวันที่ 23 เมษายน ค.ศ. 1990 ที่แฮร์โรว เป็นบุตรของอนิตา ผู้ให้การดูแล กับราชู ที่ปรึกษาด้านไอที พ่อแม่เป็นชาวอินเดียจากคุชราตที่นับถือศาสนาฮินดู tแม้ว่าทั้งสองเกิดที่ไนโรบี ประเทศเคนยา ซึ่งมีชุมชนอินเดียที่มีความสำคัญ ทั้งคู่อพยพไปอังกฤษในช่วงวัยรุ่น ซึ่งไปในช่วงที่ต่างกัน และพบกันครั้งแรกที่ลอนดอน Patel was raised in the Hindu faith. เขาสามารถพูดภาษาคุชราตได้ส่วนหนึ่ง บรรพบุรุษของเขามาจากชัมนครและUnjhaในรัฐคุชราต ประเทศอินเดีย

**ชีวิตส่วนตัว**
พาเทลกับ Freida Pinto ในเทศกาลภาพยนตร์นานาชาติโทรอนโต ค.ศ. 2008
พาเทลเริ่มออกเดทกับ Freida Pinto นักแสดงร่วมในภาพยนตร์ Slumdog Millionaire เมื่อ ค.ศ. 2009 ก่อนที่ทั้งคู่ประกาศแยกกันหลังคบหากันเป็นเวลาเกือบ 6 ปีในวันที่ 10 ธันวาคม ค.ศ. 2014
ในเดือนมีนาคม ค.ศ. 2017 มีการเผิดเผยความสัมพันธ์ระหว่างพาเทลกับ Tilda Cobham-Hervey นักแสดงชาวออสเตรเลีย ทั้งคู่พบกัน 9 เดือนก่อนในชุดถ่ายทำ มุมไบ เมืองนรกแตก ในเดือนเมษายน ค.ศ. 2022 ทู่คู่ย้ายไปที่แอดิเลด บ้านเกิดของ Cobham-Hervey

**อ้างอิง**

**แหล่งข้อมูลอื่น**
 2353862- access-date=11 February 2020
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรแฮร์โรว์
หมวดหมู่:ชาวอังกฤษที่นับถือศาสนาฮินดู
หมวดหมู่:นักแสดงจากลอนดอน
หมวดหมู่:บุคคลจากรัฐคุชราต
หมวดหมู่:ชาวอังกฤษเชื้อสายอินเดีย
เดล เฟรล

เดล เฟรล (Dale A. Frail) เป็นนักดาราศาสตร์ชาวแคนาดา ประจำที่หอสังเกตการณ์ดาราศาสตร์วิทยุแห่งชาติ (National Radio Astronomy Observatory; NRAO) ที่ Socorro รัฐนิวเม็กซิโก ได้รับปริญญาเอกจากมหาวิทยาลัยโตรอนโตเมื่อปี ค.ศ. 1989 เป็นหนึ่งในนักดาราศาสตร์ผู้ค้นหาดาวเคราะห์นอกระบบ และยังเป็นนักวิจัยด้านแสงวาบรังสีแกมมาด้วย
ช่วงต้นปี ค.ศ. 1992 ขณะทำงานอยู่ที่ NRAO เฟรลกับนักดาราศาสตร์ชาวโปแลนด์ อเล็กซานเดอร์ โวลส์ชาน ได้ประกาศการค้นพบดาวเคราะห์สองดวง และอาจมีดวงที่สาม โคจรรอบพัลซาร์ PSR 1257+12 การค้นพบของพวกเขาได้รับการยืนยันภายในกลางปีเดียวกันนั้น และได้เป็นการค้นพบดาวเคราะห์นอกระบบที่เป็นดาวเคราะห์พัลซาร์ที่ได้รับการยืนยันเป็นครั้งแรก รวมถึงเป็นการค้นพบดาวเคราะห์นอกระบบครั้งแรกของทั้งหมดที่ได้รับการยืนยัน
หมวดหมู่:นักดาราศาสตร์ชาวแคนาดา
สเปกโทรสโกปี

ไฟล์:Light_dispersion_conceptual_waves.gif|thumb|right|300px|ภาพเคลื่อนไหวแสดงการกระเจิงของแสง เมื่อแสงเคลื่อนที่ผ่านปริซึม
สเปกโทรสโกปี (spectroscopy) แต่เดิมหมายถึงการศึกษาปฏิกิริยาระหว่างการแผ่รังสีกับสสารในรูปของฟังก์ชันความยาวคลื่น (λ) สเปกโทรสโกปีจะอ้างถึงการกระเจิงของแสงที่ตามองเห็นตามขนาดความยาวคลื่นของมัน เช่น การกระเจิงของแสงผ่านปริซึม ต่อมาหลักการนี้ได้ขยายออกไปครอบคลุมการวัดปริมาณใด ๆ ที่อยู่ในรูปฟังก์ชันของทั้งความยาวคลื่นและความถี่ ดังนั้นมันจึงเกี่ยวข้องกับการเปลี่ยนแปลงของสนามหรือความถี่ (ν) ด้วย ขอบเขตการศึกษายังขยายไปครอบคลุมเรื่องของพลังงาน (E) ในฐานะตัวแปร ทั้งนี้เนื่องมาจากความสัมพันธ์กันระหว่างพลังงานและความถี่ ตามสมการ E = hν (h ในที่นี้คือ ค่าคงที่ของพลังค์) การพล็อตค่าที่ได้จากฟังก์ชันความยาวคลื่นหรือความถี่นี้ เรียกชื่อกันว่าเป็น สเปกตรัม
การศึกษาสเปกโทรสโกปี มักใช้ในการวิเคราะห์เคมีและเคมีกายภาพ เพื่อใช้ในการระบุถึงส่วนประกอบของสสาร โดยดูจากเส้นสเปกตรัมที่สสารนั้นแผ่ออกมาหรือถูกดูดกลืนเข้าไป
นอกจากนี้ ยังมีการใช้งานสเปกโทรสโกปีอย่างมากในทางดาราศาสตร์ กล้องโทรทรรศน์ขนาดใหญ่ส่วนมากจะติดตั้งสเปกโทรมิเตอร์เอาไว้ ซึ่งใช้ทั้งการตรวจวัดองค์ประกอบทางเคมีและคุณสมบัติทางฟิสิกส์ของวัตถุทางดาราศาสตร์ และยังใช้วัดความเร็วของวัตถุเหล่านั้นโดยสังเกตการเคลื่อนดอพเพลอร์จากเส้นสเปกตรัมของวัตถุนั้น
หมวดหมู่:ดาราศาสตร์เชิงสังเกตการณ์
หมวดหมู่:สเปกโทรสโกปี
หมวดหมู่:สเปกโทรสโกปี

หมวดหมู่:เคมีวิเคราะห์
หมวดหมู่:ฟิสิกส์อะตอม
หมวดหมู่:ฟิสิกส์โมเลกุล
หมวดหมู่:การวัด
หมวดหมู่:ดาราศาสตร์เชิงสังเกตการณ์
หมวดหมู่:ทัศนศาสตร์
หมวดหมู่:เทคนิคทางวิทยาศาสตร์
หมวดหมู่:Instrumental analysis
รายชื่อหนังสือต้องห้ามโดยรัฐบาล

ในหลายสังคมได้มีการห้ามหนังสือบางเล่ม รายชื่อหนังสือต้องห้ามโดยรัฐบาล ที่ปรากฏข้างล่างนี้เป็นเพียงบางส่วนของรายชื่อหนังสือทั้งหมดที่ถูกสั่งห้ามโดยรัฐบาลด้วยเหตุผลใดเหตุผลหนึ่ง การห้ามอาจจะเป็นการห้ามระดับชาติหรือระดับรอง และบางครั้งอาจจะมีโทษทางกฎหมายถ้าละเมิด
นอกจากการห้ามทางกฎหมายแล้ว ก็อาจจะเป็นการห้ามโดยสถาบันศาสนา โดยการห้ามไม่ให้ผู้นับถือศาสนาอ่านหนังสือที่ห้าม แต่โดยปราศจากโทษทางอาญา
แต่บางครั้งการห้ามก็อาจจะได้รับการยกเลิก เมื่อมีการท้าทายกันในศาล และศาลมีคำสั่งให้ยกเลิกการห้าม เพราะเป็นสิ่งที่ไม่ถูกต้องตามกฎหมาย

**A**

**B**

**C**

**D**

**E**

**F**

**G**

**H**

**I**

**J**

**K**

**L**

**M**

**N**

**O**

**P**

**Q**

**R**

**S**

**T**

**U**

**V**

**W**

**X**

**Y**

**Z**

**อ้างอิง**

**ดูเพิ่ม**
 วรรณกรรม

**แหล่งข้อมูลอื่น**
  Banned cartoons date=2008-12-19 -  Book Burning date=2009-08-25 -  Banned books online-  Beacon For Freedom of Expression's list of 14,499 South African banned books and newspapers 1950 - 1994 date=2009-03-04 
หมวดหมู่:วรรณกรรม
หมวดหมู่:เสรีภาพในการแสดงออก
ฮูวอนส์ทูบีอะมิลเลียนแนร์?

ฮูวอนส์ทูบีอะมิลเลียนแนร์? (Who Wants to Be a Millionaire?) เป็นรายการประเภทควิซโชว์ทางโทรทัศน์ ที่มีเงินรางวัลมหาศาลเป็นรางวัล ในการตอบคำถามให้ถูกหมดทุกข้อ ในจำนวนคำถาม 12 หรือ 15 ข้อ โดยมีตัวเลือกให้เลือก และความยากของคำถามค่อย ๆ เพิ่มขึ้นตามข้อหลัง ๆ รูปแบบและลิขสิทธิ์รายการเป็นของ โซนีพิกเจอร์สเทเลวิชันอินเตอร์เนชันแนล สำหรับจำนวนเงินรางวัลสูงสุด (ฉบับดั้งเดิมในสหราชอาณาจักร) สูง 1 ล้านปอนด์ ส่วนในประเทศอื่นมักมีเงินรางวัลสูงสุดเป็นหน่วยล้านเช่นกัน จำนวนเงินในต่างประเทศต่าง ๆ อาจแตกต่างกันไปตามค่าเงินของประเทศนั้น 
รายการกำเนิดขึ้นในสหราชอาณาจักร มีพิธีกรคือ คริส แทร์แรนต์ และ เจรามี คลาร์กสัน รูปแบบรายการคิดขึ้นโดยเดวิด บริกส์ ร่วมกับสตีฟ ไนต์และไมค์ ไวต์ฮิลล์ ที่คิดการออกแบบเกมในรายการทางวิทยุช่องแคปิตอลเอฟเอ็มในช่วงเช้า ชื่อของรายการเดิมใช้ชื่อ Cash Mountain และเมื่อออกอากาศครั้งแรกในสหราชอาณาจักรเมื่อวันที่ 4 กันยายน ค.ศ. 1998 ก็ถือเป็นรูปแบบรายการเกมโชว์ที่สร้างความประหลาดใจ มีผู้เข้าแข่งขันเพียง 1 คน ที่เน้นภาวะเรื่องการตัดสินใจในแต่ละคำถามมากกว่าความเร็วในการตอบ โดยส่วนมากแล้วแต่ละเวอร์ชันจะไม่กำหนดเวลาในการตอบคำถาม

**ตัวช่วย**
 Phone a Friend ให้โทรศัพท์หาใครก็ได้ที่ตนเองรู้จักและอ่านคำถามให้ฟัง โดยจะมีเวลาในการสนทนาทั้งหมดแค่ 30 วินาที- Ask The Audienceให้ผู้ชมโหวตว่าข้อใดควรตอบเป็นโพลออกมาเป็นเปอร์เซนต์- Jump the Question ข้ามคำถามนั้นไปเลยแต่จะไม่ได้เงินรางวัลในข้อนั้น ซึ่งสามารถใช้ได้ในทุกๆ ข้อแต่ไม่สามารถใช้ในข้อสุดท้ายได้- 50:50 รายการจะตัดคำตอบที่ผิดให้ 2 ตัวจึงเหลือ 1 ถูกและ 1 ผิด- Switch the Question เป็นการเปลี่ยนคำถามในระดับเงินรางวัลที่เท่าเดิม- Double Dip ให้สิทธิ์ในการตอบ 2 ครั้งในคำถามข้อนั้นๆ- Ask the Expert ให้ปรึกษาผู้ที่รอบรู้ผ่านระบบสไกป์- Three Wise Men ผู้รอบรู้ 3 คน จะช่วยกันบอกคำตอบให้ผู้แข่งขัน โดยมีเวลาเพียง 30 วินาที
*Ask the Host ผู้เล่นสามารถถามหรือรับฟังคำแนะนำจากพิธีกรได้
*Crystal Ball สามารถดูเงินรางวัลที่อยู่ในคำถามก็ได้
** โดยปกติแล้วจะมีตัวช่วยให้แค่ 3 ถึง 4 ตัวเท่านั้นซึ่งตลอดระยะเวลาที่ออกอากาศได้มีการสลับสับเปลี่ยนตัวช่วยกันไปเรื่อยๆ แต่อย่างไรก็ตามก็จะอยู่ใน 8 ตัวนี้
*

**ผู้ชนะ**

**สหรัฐอเมริกา**
จอห์น คาร์เพนเตอร์ จาก แฮมเดน คอนเนตทิคัต เป็นผู้ชนะเงินล้านคนแรกในประวัติศาสตร์ของโทรทัศน์โดยเข้าร่วมในเกมเวอร์ชันอเมริกา (Who Wants To Be A Millionaire) เมื่อวันที่ 19 พฤศจิกายน 1999ประธานาธิบดีสหรัฐฯคนไหนที่ปรากฏในซีรีส์โทรทัศน์ "Laugh-In" Lyndon Johnson, Richard Nixon, Jimmy Carter, Gerald Ford
จอห์น คุณมีเวลา 30 วินาที เริ่ม
หวัดดีพ่อ
ไง
เอ่อ... จริงฯ แล้วผมไม่ได้ให้พ่อมาช่วยแค่อยากให้พ่อรู้ว่าผมกำลังจะชนะเงินล้าน
(7 วินาที) เพราะว่า Richard Nixon คือคำตอบสุดท้ายครับ
โอ้ มาย ก้อดดด ผมไม่รู้จะพูดยังไงดีกับคำตอบสุดท้ายที่คนทั่วโลกกำลังลุ้นเขาคือผู้ชนะเงินล้าน

ส่วนในประเทศไทย มีผู้พิชิตเงินล้านคนแรกของรายการ  เกมเศรษฐีคนแรกและคนเดียวเท่านั้น คือ คุณศิกษก บรรลือฤทธิ์ เมื่อเดือนตุลาคม 2543 กับคำถามข้อสุดท้ายที่ว่า สัตว์เลื้อยคลานใดมีหัวใจสี่ห้อง 1.งู ,2.เต่า ,3.จระเข้ ,4.จิ้งเหลน และเขาก็ตอบว่า จระเข้ ซึ่งทำให้ได้เงินหนึ่งล้านบาทได้สำเร็จ

**รายการต่างประเทศ**
 เกมเศรษฐี - รายการคล้ายกันของไทยจากรูปแบบเดิม
*Who Wants to be A Millionaire? - รุ่นต้นฉบับ (อังกฤษ)

**ดูเพิ่ม**
 เกมเศรษฐี (รายการโทรทัศน์)
หมวดหมู่:ควิซโชว์
หมวดหมู่:เกมโชว์บริติช
นาดีน กอร์ดิเมอร์

นาดีน กอร์ดิเมอร์ (Nadine Gordimer) (20 พฤศจิกายน ค.ศ. 1923 – 13 กรกฎาคม ค.ศ. 2014) นาดีน กอร์ดิเมอร์เป็นนักเขียน, นักเขียนบทละคร และ นักเคลื่อนไหวทางการเมืองคนสำคัญชาวแอฟริกาใต้ กอร์ดิเมอร์ได้รับรางวัลโนเบลสาขาวรรณกรรม ในปี ค.ศ.  1991 งานเขียนของกอร์ดิเมอร์เป็นงานเขียนที่เกี่ยวกับจริยธรรมและปัญหาเรื่องผิวโดยเฉพาะการกีดกันเรื่องผิวในแอฟริกาใต้ นาดีน กอร์ดิเมอร์เป็นผู้มีบทบาทสำคัญในขบวนการต่อต้านการถือผิว และเข้าเป็นสมาชิกของพรรคสมัชชาแห่งชาติแอฟริกาในยุคที่เป็นพรรคนอกกฎหมาย เมื่อไม่นานมานี้ก็ได้เข้ามามีบทบาทในกำจัดเอชไอวี

**อ้างอิง**
 "A Writer's Life: Nadine Gordimer", 3 April 2006, Telegraph.
หมวดหมู่:นักเขียนชาวแอฟริกาใต้
หมวดหมู่:นักเขียนชาวยิว
หมวดหมู่:นักเขียนบทละคร
หมวดหมู่:นักเคลื่อนไหวทางการเมือง
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวแอฟริกาใต้ผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากจังหวัดเคาเต็ง
แม่แบบ:เหตุการณ์ปัจจุบัน/2552 ตุลาคม 18

* ยูเครนจัดการเลือกตั้งประธานาธิบดีเป็นครั้งแรกหลังจากการปฏิวัติสีส้ม ในปี ค.ศ. 2004  (Reuters)
}
สำนักพิมพ์ดอร์ลิงคินเดอสเลย์

สำนักพิมพ์ดอร์ลิงคินเดอสเลย์ (Dorling Kindersley) เป็นสำนักพิมพ์นานาชาติ ที่เด่นในการทำหนังสืออ้างอิงรูปประกอบ สำหรับผู้ใหญ่และเด็ก
ดอร์ลิงคินเดอสเลย์จัดตั้งในปี พ.ศ .2517 ดอร์ลิงคินเดอสเลย์ กลายเป็น ผู้ผลิตหนังสือ ที่ได้รับความนิยมจากทั้งห้องสมุด และ โรงเรียน
หมวดหมู่:สำนักพิมพ์
ปลาเสือข้างลาย

ปลาเสือข้างลาย (Puntigrus partipentazona) เป็นปลาน้ำจืดขนาดเล็กชนิดหนึ่งในวงศ์ปลาตะเพียน (Cyprinidae) ลักษณะคล้ายกับปลาตะเพียนขนาดเล็ก มีพื้นลำตัวสีเหลืองอมส้ม มีจุดเด่นคือ แถบสีดำพาดขวางลำตัวทั้งหมด 5 แถบ 2 แถบแรกพาดผ่านตาและหน้าครีบหลัง แถบที่ 3 พาดผ่านโคนครีบหลังและสันหลัง แถบที่ 4 พาดผ่านโคนครีบก้นและลำตัว ส่วนแถบที่ 5 ที่โคนหาง ครีบหลังสั้นและครีบก้นมีสีเหลือง มีหนวดที่มุมปากบนหนึ่งคู่  แต่แถบที่ 3 นั้นสั้นพาดเพียงครึ่งนึงเท่านั้น      ซึ่งปลาเสือข้างลายนั้นมีลักษณะคล้ายคลึงกับปลาเสือสุมาตรา (P. tetrazona) ซึ่งเป็นปลาที่อยู่ในสกุลเดียวกันมาก  แต่ไม่พบในประเทศไทย
ปลาเสือข้างลาย จัดเป็นปลาขนาดเล็กมีอุปนิสัยชอบอยู่รวมกันเป็นฝูงใหญ่ในแหล่งน้ำทั่วประเทศไทยและประเทศกัมพูชารวมทั้งลำธารหรือน้ำตกบนภูเขาด้วย โดยมักอาศัยอยู่ในบริเวณกลางน้ำที่มีพืชพรรณไม้น้ำขึ้นหนาแน่น ขนาดโตเต็มที่ไม่เกิน 5 เซนติเมตร กินอาหารได้แก่ พืชน้ำและสัตว์น้ำขนาดเล็ก  ปลาตัวผู้ในฤดูผสมพันธุ์จะมีริมฝีปากแดงเรื่อสดใสเห็นได้ชัดเจน โดยวางไข่ติดกับพืชไม้ชนิดต่าง ๆ ไข่ไว้เวลาฟักเป็นเวลาประมาณ 24 ชั่วโมง 
ปลาเสือข้างลาย เป็นปลาน้ำจืดไทยอีกชนิดหนึ่งที่นิยมเลี้ยงกันเป็นปลาสวยงาม แต่ทว่าที่พบขายกันส่วนใหญ่ในตลาดปลาสวยงาม จะเป็นปลาเสือสุมาตราเสียมากกว่า 

**อ้างอิง**

**แหล่งข้อมูลอื่น**
  รูปและข้อมูลปลาเสือข้างลาย
หมวดหมู่:วงศ์ปลาตะเพียน
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาน้ำตกและลำธาร
วิกิพีเดีย:List of Wikipedians by number of changes (bots included)/end

Please, put here a category similar to .
cs:Wikipedie:Nejaktivnější wikipedisté
de:Wikipedia:Beitragszahlen
es:Wikipedia:Lista de wikipedistas por número de ediciones
fr:Wikipédia:Liste des Wikipédiens par nombre d'éditions
zh-classical:維基大典:編輯次數
id:Wikipedia:Daftar pengguna menurut jumlah suntingan
is:Wikipedia:Notendur eftir breytingafjölda
he:ויקיפדיה:נתונים סטטיסטיים/משתמשים/1-100
jv:Wikipedia:Daftar panganggo miturut cacahé suntingan
lt:Vikipedija:Naudotojai pagal keitimų skaičių
hu:Wikipédia:Szerkesztők listája szerkesztésszám szerint
ja:Wikipedia:編集回数の多いウィキペディアンの一覧
pl:Wikipedia:Najaktywniejsi wikipedyści
pt:Wikipedia:Lista de wikipedistas por número de edições
sq:Wikipedia:Lista e Wikipedianëve sipas redaktimeve
uk:Вікіпедія:Найактивніші
bat-smg:Vikipedėjė:Nauduotuojē palē keitėmu skaitliu
zh:Wikipedia:最多贡献的用户
ปลาเสือสุมาตรา

ปลาเสือสุมาตรา (Puntigrus tetrazona) เป็นปลาน้ำจืดขนาดเล็กชนิดหนึ่งที่อยู่ในวงศ์ปลาตะเพียน (Cyprinidae) วงศ์ย่อย Cyprininae มีรูปร่างคล้ายปลาตะเพียนขนาดเล็ก และมีลักษณะคล้ายคลึงกับปลาเสือข้างลาย (P. partipentazona) ซึ่งเป็นปลาที่อยู่ในสกุลเดียวกันมาก โดยมีพื้นลำตัวสีเหลืองอมส้มเหมือนกัน ต่างกันที่แถบดำของปลาเสือสุมาตรานั้นมีทั้งหมด 4 แถบ และขนาดลำตัวของปลาเสือสุมาตรานั้นจะใหญ่กว่าเล็กน้อย 
โตเต็มที่มีขนาดไม่เกิน 7 เซนติเมตร
มีอายุขัยไม่เกิน 1 ปี
พบในประเทศอินโดนีเซีย ที่เกาะบอร์เนียวและสุมาตรา โดยไม่พบในประเทศไทย มีอุปนิสัยคล้ายคลึงกับปลาเสือข้างลาย คือ ชอบอยู่รวมกันเป็นฝูงในบริเวณกลางน้ำ ในแหล่งน้ำสะอาดที่มีพืชพรรณไม้น้ำขึ้นหนาแน่น อาหารได้แก่ อินทรีย์สารและสัตว์น้ำขนาดเล็ก 
ปลาเสือสุมาตรานั้นได้ถูกนิยมเลี้ยงเป็นปลาสวยงามมาช้านานแล้ว ด้วยเป็นปลาที่มีราคาถูก เลี้ยงง่าย เพาะขยายพันธุ์ได้ง่าย จึงมีผู้เพาะขยายออกเป็นสีสันต่าง ๆ ที่ต่างจากเดิม เช่น ปลาเผือก หรือ ปลาเสือสุมาตราเขียว เป็นต้น ซึ่งอุปนิสัยในสถานที่เลี้ยงนั้น ปลาเสือสุมาตรานับว่าเป็นปลาที่มีนิสัยก้าวร้าวพอสมควร มักไล่ตอดปลาชนิดอื่นที่ว่ายน้ำช้ากว่า เช่น ปลาทอง หรือ ปลาเทวดา จึงมักนิยมเลี้ยงแต่เพียงชนิดเดียว หรือเลี้ยงรวมกับปลาชนิดอื่นที่ใกล้เคียงกันโดยเฉพาะในตู้ไม้น้ำ
และด้วยความที่มีลักษณะคล้ายคลึงกับปลาเสือข้างลายมากประกอบกับที่นิยมเป็นปลาสวยงามมาช้านาน จึงทำให้เกิดความเข้าใจกันอยู่เสมอว่า ปลาเสือสุมาตรานั้นเป็นปลาชนิดเดียวกันกับปลาเสือข้างลายและเป็นปลาพื้นถิ่นของไทย เป็นต้น 

**อ้างอิง**

**แหล่งข้อมูลอื่น**
  มาลองเพาะเสือสุมาตรากันดูไหมฮะ...สร้างเงิน สร้างรายได้ ได้นะ-  รูปและข้อมูลปลาเสือสุมาตรา
หมวดหมู่:วงศ์ปลาตะเพียน
หมวดหมู่:ปลาตู้
หมวดหมู่:ปลาน้ำจืด
หมวดหมู่:บุคคลที่เปลี่ยนไปนับถือศาสนาพุทธ

หมวดหมู่:พุทธศาสนิกชน
หมวดหมู่:การเปลี่ยนศาสนา
หมวดหมู่:ศาสนาพุทธกับศาสนาอื่น
ท็อปอวอร์ด

ทีวีพูล ท็อป ออฟ โพลล์ หรือ ปัจจุบันเรียกว่าท็อปอวอร์ด (Top Awards) เป็นการมอบรางวัลให้แก่คนบันเทิงสาขาต่างๆ จัดโดยนิตยสารทีวีพูลร่วมกับสวนดุสิตโพลล์ โดยการรวบรวมคะแนนโหวตของประชาชนที่ส่งโหวตเข้ามาจาก 10 คนเหลือ 5 คนสุดท้าย ซึ่งท็อปอวอร์ดจัดมาหลายครั้งแล้ว ดังนี้
*ท็อปอวอร์ด 2000
*ท็อปอวอร์ด 2001
*ท็อปอวอร์ด 2002
*ท็อปอวอร์ด 2003
*ท็อปอวอร์ด 2004
*ท็อปอวอร์ด 2005
*ท็อปอวอร์ด 2006
*ท็อปอวอร์ด 2007
*ท็อปอวอร์ด 2008
*ท็อปอวอร์ด 2009
*ท็อปอวอร์ด 2010
*ท็อปอวอร์ด 2012
หมวดหมู่:รางวัลดนตรี
หมวดหมู่:รางวัลโทรทัศน์
หมวดหมู่:รางวัลภาพยนตร์ไทย
แคท สตีเวนส์

ยูซุฟ อิสลาม หรือ ยูซุฟ (Yusuf Islam)  นักร้อง นักดนตรี และนักแต่งเพลงชาวอังกฤษ เป็นที่รู้จักกันในชื่อ แคท สตีเวนส์  (Cat Stevens) มีชื่อจริงว่า สตีเวน ดีมีทรี จอร์จิโอ  บิดามีเชื้อสายกรีก-ไซปรัส มารดามีเชื้อสายสวีเดน
แคท สตีเวนส์มีชื่อเสียงในช่วงต้นทศวรรษ 1970 โดยอัลบั้ม Tea for the Tillerman (1970) และ Teaser and the Firecat (1971) ของเขาได้การรับรองแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา  และอัลบั้ม Catch Bull at Four (1972) ขึ้นถึงอันดับหนึ่งของนิตยสารบิลบอร์ดติดต่อกันสามสัปดาห์   ผลงานของเขาได้รับการบันทึกเป็นหนึ่งใน 500 อัลบั้มที่ดีที่สุดตลอดกาล โดยนิตยสารโรลลิงสโตน   ผลงานเพลงที่มีชื่อเสียง เช่น "Morning Has Broken", "Moonshadow", "The First Cut Is the Deepest" และ "Peace Train"
ในปี ค.ศ. 1968 แคท สตีเวนส์ล้มป่วยเป็นวัณโรค จึงตั้งข้อสงสัยกับตัวเองเกี่ยวกับชีวิตและพระเจ้า หลังจากหายจากโรคเขาจึงปฏิญาณตนว่าจะอุทิศตนเพื่อรับใช้พระผู้เป็นเจ้า   ในปี ค.ศ. 1977 แคท สตีเวนส์ได้เปลี่ยนไปนับถือศาสนาอิสลาม  เปลี่ยนชื่อเป็น ยูซุฟ อิสลาม ในปลายปี ค.ศ. 1979 และหันหลังให้กับวงการดนตรีขณะกำลังมีชื่อเสียง โดยอุทิศตนให้กับการเผยแพร่ศาสนา ทำมูลนิธิเพื่อการกุศล และช่วยเหลือเด็กกำพร้า
ในปี ค.ศ. 2000 เขาเคยถูกทางการอิสราเอลปฏิเสธการเดินทางเข้าประเทศ ด้วยข้อกล่าวหาว่าเขาให้ทุนสนับสนุนการดำเนินงานของกลุ่มติดอาวุธฮามาส  ซึ่งทำให้ชื่อของเขาอยู่ในรายชื่อเฝ้าระวังของเอฟบีไอ ต่อมาในปี ค.ศ. 2004 ระหว่างการเดินทางจากอังกฤษไปยังสหรัฐอเมริกา พร้อมกับดอลลี พาร์ตัน ระบบคอมพิวเตอร์ของกองตรวจคนเข้าเมืองสหรัฐ ได้ปฏิเสธการเดินทางเข้าประเทศของเขา และถูกส่งตัวกลับ  เหตุการณ์นี้กลายเป็นข่าวใหญ่ในระดับนานาชาติ  ทำให้นายแจ็ก สตรอว์ รัฐมนตรีต่างประเทศของอังกฤษต้องหารือในเรื่องนี้กับพลเอกคอลิน พอเวลล์ รัฐมนตรีต่างประเทศสหรัฐอเมริกา   เขาได้ออกแถลงการณ์ว่าเหตุการณ์นี้น่าจะเกิดจากความเข้าใจผิด ชื่อของเขาในภาษาอาหรับสะกดเหมือนกับ "ยูซเซฟ อิสลาม" (Youssef Islam) ซึ่งเป็นบุคคลในรายชื่อเฝ้าระวัง  ต่อมาเขาได้รับอนุญาตให้เดินทางเข้าสหรัฐอเมริกาในปลายปี ค.ศ. 2006 
ในปี ค.ศ. 2006 เขากลับมาเล่นดนตรีเป็นครั้งแรกในรอบ 28 ปี โดยออกผลงานในชื่อ ยูซุฟ อัลบั้ม An Other Cup (2006)  และ Roadsinger (2009)

**อ้างอิง**

**แหล่งข้อมูลอื่น**
 name=Cat Stevens-  Yusuf Islam's official website date=2018-12-15 
หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดไอแลนด์เรเคิดส์
หมวดหมู่:ศิลปินสังกัดเอแอนด์เอ็มเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ชาวอังกฤษเชื้อสายไซปรัส
หมวดหมู่:ชาวอังกฤษเชื้อสายกรีก
หมวดหมู่:ชาวอังกฤษเชื้อสายสวีเดน
หมวดหมู่:มุสลิมชาวอังกฤษ
หมวดหมู่:บุคคลจากมาร์ลีบัน
ซะฮิบ ชีฮับ

ซะฮิบ ชีฮับ (Sahib Shihab)  นักแซกโซโฟนแจ๊สชาวอเมริกัน เคยมีผลงานร่วมกับทีโลเนียส มังค์ ดิซซี กิลเลซพี อาร์ต แบลคคี เบนนี กอลสัน ไมล์ส เดวิส และอาร์ต ฟาร์เมอร์ ในแนวฮาร์ดบ็อพ   และเคยมีผลงานร่วมกับควินซี โจนส์
ซะฮิบ ชีฮับ เล่นแซกโซโฟนทั้งแบบอัลโต แบริโทน และโซปราโน ส่วนมากจะเล่นแบริโทนแซก ทั้งยังเป็นนักดนตรีแจ๊สคนแรกๆ ที่นำฟลุต มาเล่นกับดนตรีในแนวบ็อพ 
ซะฮิบ ชีฮับ เดิมมีชื่อว่า เอ็ดมอนด์ เกรกอรี (Edmond Gregory)  เขาเป็นนักดนตรีอเมริกันคนแรกๆ ที่เปลี่ยนไปนับถือศาสนาอิสลามในปี ค.ศ. 1947 และเปลี่ยนชื่อเป็นภาษาอาหรับ 

**อ้างอิง**
หมวดหมู่:นักดนตรีแจ๊สชาวอเมริกัน
หมวดหมู่:นักแซกโซโฟน
หมวดหมู่:มุสลิมชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดซาวอยเรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:บุคคลจากรัฐจอร์เจีย
ภาษาอาหรับเลอวานต์

ภาษาอาหรับเลอวานต์ (Levantine Arabic; ภาษาอาหรับ:  شامي Shami) หรือภาษาอาหรับตะวันออก เป็นกลุ่มของภาษาอาหรับที่มีการพูดแพร่กระจายในฉนวนชายฝั่งยาว 100 กิโลเมตร ของทะเลเมดิเตอร์เรเนียนตะวันออก ซึ่งบริเวณนี้เรียกว่าเลอวานต์ ครอบคลุมบริเวณในซีเรีย อิสราเอล ปาเลสไตน์ จอร์แดนตะวันตกและเลบานอน ซึ่งเป็นฝั่งตะวันตกของดินแดนพระจันทร์เสี้ยวอันอุดม ภาษาอาหรับเลอวานต์แบ่งได้เป็น 6 สำเนียงย่อยคือ- ภาษาอาหรับเลบานอน ใช้ในเลบานอนและเทือกเขานุศัยรียะห์ในซีเรีย- ภาษาอาหรับซีเรียเหนือ ในอเลปโป- ภาษาอาหรับซีเรียกลาง จากดามัสกัสไปถึงฮามาห์- ภาษาอาหรับปาเลสไตน์ ในเขตชนบทไปจนถึงเบธเลเฮมและจอร์แดนตะวันตก- ภาษาอาหรับปาเลสไตน์ในเขตเมือง ได้แก่ เฮบรอน เยรูซาเลม ไฮฟา นาบลุส จาฟฟา นาซาเร็ธ - ภาษาอาหรับปาเลสไตน์เบดูอิน ใช้ทางตอนใต้ของปาเลสไตน์และจอร์แดน
ลักษณะที่ต่างจากภาษาอาหรับสำเนียงอื่นๆ ได้แก่ - รูปแบบการเน้นหนักแบบปิด- เปลี่ยนเสียง –ah เป็น –eh- มีการออกเสียงและคำศัพท์ของภาษาอราเมอิกปนเข้ามา
สำเนียงย่อยของภาษาอาหรับกลุ่มนี้ อาจมีเอกลักษณ์ที่เป็นของตนเอง เช่น- มีเสียง /aː/- มีเสียงกล้ำ /aj/ และ /aw/- อนุรักษ์เสียง ﺙ /θ/, ﺫ /ð/, และ ﻅ /ðˁ/
หมวดหมู่:ภาษาอาหรับ
หมวดหมู่:ภาษาในตะวันออกกลาง
หมีเหม็น

หมีเหม็น, หมี่ หรือ หมูทะลวง (จันทบุรี) (Litsea glutinosa; ภาษาชอง: กำปรนบาย; ภาษามลายูปัตตานี: มือเบาะ) เป็นพืชในวงศ์ Lauraceae พบในป่าดงดิบตั้งแต่ อินเดีย เนปาล ไปจนถึงเกาะบอร์เนียว เป็นไม้ยืนต้นขนาดเล็ก ใบเดี่ยว เรียงสลับ ดอกสีขาวอมเหลือง ออกตามง่ามใบ ผลอ่อนสีเขียวผลแก่สีแดง-ดำ รับประทานได้ ขยายพันธุ์ด้วยการเพาะเมล็ด ทางยาสมุนไพรใช้ได้หลายส่วน เช่น ใช้รากแก้ปวดกล้ามเนื้อ เปลือกแก้ปวดมดลูก เมล็ดตำพอกฝี เป็นต้น

**อ้างอิง**
  หมีเหม็น
หมวดหมู่:วงศ์อบเชย
หมวดหมู่:พืชที่รับประทานได้
หมวดหมู่:สมุนไพร
มาตรดัชนีหักเห

มาตรดัชนีหักเห (Refractometer) เป็นเครื่องมือวัดความเค็มของน้ำโดยใช้ดัชนีหักเหแสงของน้ำ คลื่นแสงที่ผ่านฟิล์มบางของน้ำจะหักเหหรือเลี้ยวเบนโดยน้ำ ปริมาณของการหักเหเรียกดัชนีการหักเห ขึ้นกับปริมาณเกลือที่ละลายอยู่ในน้ำ ความเค็มสูง ดัชนีการหักเหจะสูงด้วย รีเฟรกโตมีเตอร์ประกอบด้วยปริซึมอยู่ที่ปลายของท่อที่มีเลนส์ 

**แหล่งข้อมูลอื่น**
 Refractometer - Gemstone Buzz date=2008-11-21  uses, procedure & limitations.- Rayleigh Refractometer: Operational Principles date=2018-07-05 
หมวดหมู่:ทัศนูปกรณ์
หมวดหมู่:อุปกรณ์วิทยาศาสตร์
หมวดหมู่:เครื่องมือวัด
เลนนี แครวิตซ์

ลีโอนาร์ด อัลเบิร์ต "เลนนี" แครวิตซ์ (Leonard Albert "Lenny" Kravitz) เกิดเมื่อวันที่ 26 พฤษภาคม ค.ศ. 1964 เป็นนักร้อง-นักแต่งเพลงชาวอเมริกัน เป็นโปรดิวเซอร์เพลงและผู้เรียบเรียงเพลงที่มีแนวเพลงแบบย้อนยุค มีส่วนประกอบของดนตรีแนวร็อก โซล ฟังก์ เร้กเก้ ฮาร์ดร็อก ไซเคเดลิก โฟล์กและบัลลาด
นอกจากที่เขาจะร้องนำและร้องประสานในเพลง แครวิตซ์ยังเล่นดนตรี กีตาร์ เบส กลอง คีย์บอร์ด เพอร์คัชชัน ด้วยตัวเขาเองระหว่างการบันทึกเสียง เขาเคยได้รับรางวัลแกรมมีสาขานักร้องเพลงร็อกชาย 4 ปีติดต่อกันตั้งแต่ปี 1999 ถึง 2002 นอกจากนั้นเขายังได้รับการเสนอชื่อเข้าชิงและได้รับรางวัลจากรางวัลอื่นอย่าง อเมริกันมิวสิกอวอร์ดส เอ็มทีวีวิดีโอมิวสิกอวอร์ดส เรดิโอมิวสิกอวอร์ดส บริตอวอร์ดส และบล็อกบัสเตอร์เอนเตอร์เทนเมนต์อวอร์ดส

**ผลงานเพลง**
Let Love Rule (1989)
*Mama Said (1991)
*Are You Gonna Go My Way (1993)
*Circus (1995)
*5 (1998)
*Lenny (2001)
*Baptism (2004)
*It Is Time for a Love Revolution (2008)
*Black and White America (2011)
*Strut (2014)- Raise Vibration (2018)- Blue Electric Light (2024)

**ผลงานการแสดง**

**แหล่งข้อมูลอื่น**
 Lenny Kravitz official site date=2009-07-30 - Lenny Kravitz official blog- Lenny Kravitz interview by Pete Lewis, 'Blues & Soul' July 2009 
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักดนตรีชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายยูเครน
หมวดหมู่:ชาวอเมริกันเชื้อสายบาฮามาส
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักออกแบบเครื่องเรือนชาวอเมริกัน
หมวดหมู่:บุคคลจากแมนแฮตตัน
หมวดหมู่:บุคคลจากบรุกลิน
หมวดหมู่:โปรดิวเซอร์เพลงชาวอเมริกัน

หมวดหมู่:โปรดิวเซอร์เพลงแบ่งตามสัญชาติ
หมวดหมู่:ชาวอเมริกันแบ่งตามอาชีพ
ระยะเชิงมุม

ในทางคณิตศาสตร์ (หรือกล่าวให้ตรงคือในสาขาเรขาคณิตและตรีโกณมิติ) รวมถึงวิทยาศาสตร์ธรรมชาติทั้งหมด (รวมถึงดาราศาสตร์, ธรณีฟิสิกส์, ฯลฯ) ระยะเชิงมุม (Angular distance) ระหว่างจุดสองจุดซึ่งสังเกตได้จากตำแหน่งที่แตกต่างกัน หมายถึง ขนาดของมุมระหว่างทิศทาง 2 ทิศทางซึ่งเกิดจากผู้สังเกตมุ่งไปยังวัตถุทั้งสองนั้น คำว่า ระยะเชิงมุม จึงมีความหมายจริงในลักษณะของ "มุม" แต่ใช้ในการอธิบายความหมายถึง "ระยะทาง" เชิงเส้นระหว่างวัตถุ (ตัวอย่างเช่น การพิจารณาระยะห่างของดาวฤกษ์ เมื่อสังเกตจากบนโลก)

**การวัด**
เนื่องจากระยะเชิงมุมมีความหมายจริงในลักษณะของมุม ดังนั้นการตรวจวัดจะได้หน่วยเป็นมุม เช่น องศา หรือ เรเดียน โดยใช้เครื่องมือวัดเช่น goniometer หรือทัศนูปกรณ์อื่นที่ออกแบบมาสำหรับวัดและบันทึกทิศทางโดยตรงและอ่านค่ามุมเปรียบเทียบกัน (เช่น กล้องโทรทรรศน์)

**สมการ**
ในการคำนวณระยะเชิงมุมในหน่วย พิลิปดา สำหรับระบบดาวคู่ ดาวเคราะห์นอกระบบ วัตถุในระบบสุริยะ และวัตถุท้องฟ้าอื่น ๆ เราจะใช้ระยะทางโคจร (กึ่งแกนเอก) ในหน่วยดาราศาสตร์ หารด้วย ระยะห่างดาวฤกษ์ ในหน่วยพาร์เซก  สมการดังนี้


**ดูเพิ่ม**
 Angular mil- Grad (angle)- Hour angle- Central angle
หมวดหมู่:มาตรดาราศาสตร์
หมวดหมู่:ตรีโกณมิติ